ઉલ્લેખનીય છે કે રામ મંદિર માટે થઇ રહેલા આંદોલન દરમિયાન 6 ડિસેમ્બર 1992ના રોજ અયોધ્યામાં બાબરી મસ્જિદ તોડવામાં આવી હતી. આ કેસમાં અપરાધિક કેસની સાથે સાથે સિવિલ કેસ પણ ચાલ્યો. અલાહાબાદ હાઈકોર્ટે 30 સપ્ટેમ્બર 2010ના રોજ અયોધ્યા કેસમાં ઐતિહાસિક ચુકાદો આપ્યો. જે અંતર્ગત વિવાદિત જમીનને ત્રણ ભાગમાં વહેંચવા આદેશ અપાયો. જ્યાં રામલલ્લાની મૂર્તિની છે તે જગ્યા રામલલા વિરાજમાનને આપવામાં આવી, નિર્મોહી અખાડાને રામ ચબૂતરો અને સીતા રસોઇવાળી જગ્યા ફાળવવામાં આવી અને સુન્ની વક્ફ બોર્ડને વિવાદિત જમીનના ત્રણ ભાગમાંથી એક ભાગ આપવામાં આવ્યો હતો.